বাংলা প্রচলনে স্থবিরতা কেন? | বর্ষপূর্তি সংখ্যা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
আবুল কাসেম ফজলুল হক    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৩:৫৯:৩৫
প্রিন্টঅঅ-অ+
ভাষা প্রচলন
বাংলা প্রচলনে স্থবিরতা কেন?
বাংলাদেশে বাংলাভাষার উন্নতি বিষয়ে কিছু বলতে হলে আগে ইংরেজির কথা বলতে হয়। কারণ এ দেশের নীতিনির্ধারকেরা ও বিশিষ্ট নাগরিকের প্রায় সবাই বাংলার উন্নতিকে ইংরেজি-বিরোধী ব্যাপার বলে মনে করেন। তাদের ইংরেজিপ্রীতি খুব বেশি। অনেকেই বক্তৃতা-বিবৃতির বেলায় বাংলা দরদি, কিন্তু কাজের বেলায় বাংলা-বিরোধী। এ লোকদের ইংরেজির দৌড় বড়জোর একটি পিএইচডি থিসিস রচনা, বিশ্বব্যাংক ও আন্তর্জাতিক অর্থ তহবিল ইত্যাদির আদেশ-নির্দেশ পালন, এবং বিদেশী কূটনীতিকদের সঙ্গে যোগাযোগ পর্যন্ত। অনেকে ইংরেজিভাষী কোনো দেশে গিয়ে নাগরিকত্ব গ্রহণে আগ্রহী। জীবন-জগৎ, অর্থনীতি-রাজনীতি-সংস্কৃতি, জাতীয় ও আন্তর্জাতিক গুরুতর বিষয়- কোনো কিছু সম্পর্কেই তাদের নিজেদের বিশেষ কোনো চিন্তা নেই। তারা বাংলাদেশে ‘সৃজনশীল পরীক্ষা পদ্ধতি’ নামক এক আজব ব্যাপার প্রবর্তন করেছেন বটে; কিন্তু সৃজনশীলতা, সৃষ্টিশীলতা, প্রগতিশীলতা ইত্যাদি সম্পর্কে তারে কোনো ধারণাই নেই।
ইংরেজি অবশ্যই আমাদের ভালো করে শিখতে হবে। ইংরেজি ভাষার মহান জ্ঞানভাণ্ডারকে ব্যবহার করার যোগ্যতা আমাদের অর্জন করতে হবে। ইংরেজির মাধ্যমে অর্জিত জ্ঞান দ্বারা বাংলাভাষার জ্ঞানভাণ্ডারকে ও বাঙালি-জীবনকে সমৃদ্ধ করতে হবে। আন্তর্জাতিক সম্পর্ক ও আন্তর্জাতিক বাণিজ্যের জন্যও ইংরেজি অপরিহার্য। ইউরোপ-আমেরিকার প্রযুক্তি আরও করার জন্যও ইংরেজি দরকার। কেবল কাণ্ডজ্ঞানহীনেরাই ইংরেজির প্রয়োজন অস্বীকার করতে পারে। আমরা বাংলাদেশে ইংরেজি শিক্ষার উন্নতি চাই। যে ইংরেজি আমরা চাই তা কেবল সাম্রাজ্যবাদী শস্তিগুলোর দালালি করার উপযোগী ইংরেজি নয়- তা আমাদের সৃস্টিশীলতা ও সমৃদ্ধি অর্জনের উপযোগী। আমরা চাই এখন ইংরেজি যা আমাদের আত্মমপর্যাদাবোধ ও আত্মশক্তিকে বর্ধিষ্ণু করবে।
যুক্তরাজ্য, যুক্তরাষ্ট্র, অস্ট্রেলিয়া ও নিউজিল্যান্ডে ইংরেজি প্রথম ভাষা। ভারতে, মনে হয়, ইংরেজি ভাষা রাষ্ট্রভাষা ও প্রাদেশিক ভাষাগুলোর ওপরে স্থান নিয়ে আছে। দক্ষিণ আফ্রিকা ও নাইজিরিয়ায়ও ইংরেজি রাষ্ট্র পরিচালনার ভাষা। এ কটি রাষ্ট্র ছাড়া পৃথিবীর আর কোনো রাষ্ট্রেই ইংরেজি প্রথম ভাষার, কিংবা রাষ্ট্রপরিচালনার ভাষার স্থান নিয়ে নেই। এ দেশগুলোতে ইংরেজির অবস্থা একরকম নয়। রাষ্ট্রভাষা কিংবা রাষ্ট্র পরিচালনার ভাষা। ইংরেজি হলেই কোনো রাষ্ট্র উন্নত হয়ে যায় না। যে ইংরেজি বিশ্বগ্রাসী তা যুক্তরাজ্য ও যুক্তরাষ্ট্রের ইংরেজি। এসব দেশেই আদিবাসীদের কিংবা ক্ষুদ্র জনগোষ্ঠীগুলোর আলাদা ভাষাও আছে। বিলীয়মান মাতৃভাষাগুলোকে রক্ষার আয়োজন শক্তিশালী রাষ্ট্রগুলোতে খুঁজে পাওয়া যায় না। সেসব জায়গায় আদিবাসীদের ভাষা নিয়ে জাতিসংঘ, ইউনেস্কোও নিষ্ক্রিয়।
প্রতিটি উন্নত জাতি নিজের রাষ্ট্রভাষার সর্বাঙ্গীন উন্নতিতে অত্যন্ত যত্নবান। রাষ্ট্রভাষার উন্নতির সঙ্গে তারা তাদের আর্থ-সামাজিক-সাংস্কৃতিক ও রাষ্ট্রিক উন্নতিকে এক করে দেখে। নিজেদের রাষ্ট্রভাষার ব্যাপারে সবচেয়ে বেশি যত্নবান যুক্তরাজ্য ও যুক্তরাষ্ট্র। তারা পৃথিবীর সব ভাষা থেকে জ্ঞান-বিজ্ঞান ও তত্ত্ব-তথ্য আহরণ করে ইংরেজি ভাষাকে সমৃদ্ধ করে আসছে। তাদের দেশে ইউরোপ, এশিয়া, আফ্রিকা, আমেরিকার নানা ভাষা ও নানা বিষয় দেখার ভালো ব্যবস্থা আছে। প্রতিযোগিতার পৃথিবীতে বাংলাদেশী কেবল ইংরেজি ও অন্যান্য বিদেশি ভাষা নয়, রাষ্ট্রভাষা বাংলা নিয়েও আমাদের সচেতন ও যত্নবান হওয়া দরকার। আমাদের দরকার জাতীয় উচ্চাকাঙ্ক্ষা। উন্নতির কোনো সংক্ষিপ্ত উপায় নেই।
অন্তত পাঁচ-সাতটা বিদেশি ভাষা ভালোরূপে শেখার ব্যবস্থা বাংলাদেশে করতে হবে। সারা দেশের সব শিশুকেই বিদেশি ভাষা শেখাতে হবে, তা নয়। জাতীয় প্রয়োজন বিবেচনা করে সংখ্যা নির্ধারণ করতে হবে। বাংলাভাষাকে সমৃদ্ধ করার জন্য নানা ভাষা থেকে জ্ঞান-বিজ্ঞান ও তত্ত্ব-তথ্য আহরণ করতে হবে। বাংলা আমাদের প্রথম ভাষা এবং বাংলাই আমাদের অস্তিত্বের ও উন্নতির অবলম্বন। বাংলাভাষাকে উন্নত করা হলে আমাদের জাতি ও রাষ্ট্র উন্নত হবে- আমরা উন্নত হব।
বাংলাদেশে বাংলাভাষা ছাড়াও আছে ৪৫টি ক্ষুদ্র জনগোষ্ঠীর ৪৫টি মাতৃভাষা। এ ৪৫টি জনগোষ্ঠীর মোট জনসংখ্যা বাংলাদেশের মোট জনসংখ্যার এক শতাংশের সামান্য বেশি। আবার কিছু লোকের মধ্যে আছে উর্দুভাষা। আরবি, সংস্কৃত ও পালিভাষার সঙ্গে রয়েছে ধর্মীয় অনুষঙ্গ। বিশ্বব্যাংক, আন্তর্জাতিক অর্থ তহবিল ও জাতিসংঘের প্রভাবে বাংলাদেশে কিছু জায়গায় কার্যকর রয়েছে ইংরেজি ভাষা। বাংলাদেশের যে নাগরিকরা বাংলাভাষী নন, তারাও বাংলা শেখেন কিংবা শিখতে বাধ্য হন। বাংলা বাদ দিয়ে কেবল তাদের ভাষা নিয়ে যদি তারা চলতে চেষ্টা করে, তাহলে তা দ্বারা কি তারা উন্নতি করতে পারবে? বিলীয়মান মাতৃভাষাকে রক্ষা করার জন্য জাতিসংঘের যে আয়োজন অবশ্যই তা সফল হবে না। জাতিসংঘের আদিবাসী নীতি সম্পূর্ণ ভুল। তাতে সাম্রাজ্যবাদী বিবেচনা ক্রিয়াশীল আছে। আদিবাসীদের চিরকালের জন্য ‘আদিবাসী’ করে রাখা, কিংবা আদিবাসীদের চিরকাল আদিবাসী থাকা একটুও উচিত নয়। যুক্তরাষ্ট্রে, কানাডায়, অস্ট্রেলিয়ায়, নিউজিল্যান্ডে প্রচলিত আদিবাসী নীতি একেবারেই ন্যায়সঙ্গত নয়। জাতীয় ও আন্তর্জাতিক অবস্থার পটভূমিতে ‘আদিবাসী’দের ও ক্ষুদ্র জনগোষ্ঠীগুলোর ভাগ্য নির্ধারণে আদিবাসীদের ও ক্ষুদ্র জনগোষ্ঠীগুলোর স্বাধীন ভূমিকা বাঞ্ছনীয়। এনজিও ও সিএসওরা যেভাবে তাদের পরিচালিত করছে, তাতে তাদের উন্নতি হচ্ছে না। তাদের কল্যাণে তাদের নিজেদের সক্রিয় হতে হবে। বইয়ের সহায়তা তাদের গ্রহণ করতে হবে আত্মশক্তির ওপর নির্ভর করে, আত্মশক্তি বিসর্জন দিয়ে নয়।
বাংলাভাষাকে রাষ্ট্রভাষা রূপে প্রতিষ্ঠা করার এবং এ ভাষার উন্নতির জন্য সরকারি উদ্যোগে গ্রহণ করা দরকার দূরদর্শী সুষ্ঠু পরিকল্পনা ও কার্যক্রম। জাতীয় জীবনে গ্রহণ করতে হবে বহুত্বমূলক সমন্বয় কিংবা বৈচিত্র্যের মধ্যে ঐক্যের নীতি; বহুত্ববাদ নয়। জাতির ও রাষ্ট্রের সর্বাঙ্গীন উন্নতির লক্ষ্যে ক্লাসিকও গুরুত্বপূর্ণ সমকালীন বিষয়াদির অনুবাদের জন্য দরকার অনুবাদের বৃহদায়তন রাষ্ট্রীয় ব্যবস্থা। বহুত্বমূলক সমন্বয়ের কিংবা বৈচিত্র্যের মধ্যে ঐক্যের নীতি অবলম্বন করে মানবজাতি সুদূর ভবিষ্যতে কোনো কালে হয়তো একভাষী হয়ে উঠবে। তবে তা যে আগামী দু-চার শতাব্দীর মধ্যে হয়ে যাবে, তা ভাবা যায় না। বর্তমান ভাষিক বাস্তবতায় বাংলাদেশের জন্য দরকার একটি সুষ্ঠু জাতীয় ভাষানীতি। সে নীতি অবলম্বন করে রাষ্ট্রের ভেতরকার সব প্রতিষ্ঠান নিজেদের ভাষানীতি স্থির করবে। সরকার যদি তা প্রণয়ন করে এবং তার জন্য পরিকল্পনা ও কার্যক্রম গ্রহণ করে, তাহলে তা খুব ভালো হয়। সরকার এ ব্যাপারে উদ্যোগী না হলে, দেশের বিবেকবান চিন্তাশীল ব্যক্তিদের কর্তব্য বাংলাদেশের জন্য একটি সর্বাঙ্গীন, সুষ্ঠু, জাতীয় ভাষানীতি প্রণয়ন করা এবং প্রচার- আন্দোলন দ্বারা তার পক্ষে জনমত গঠন করা ও তার বাস্তবায়নের উপায় করা। জাতির মধ্যে জাতীয় উচ্চাকাঙ্ক্ষা দেখা দিলে অনেক কিছু সম্ভব হবে। এখন ভাষার প্রশ্নে দেশে বিরাজ করছে সার্বিক বিভ্রান্তি। তাতে সবচেয়ে বেশি ক্ষতিগ্রস্ত হচ্ছে বাংলাভাষা। বাংলা বানান ও রচনানীতি নিয়েও বিশৃংখলা ও ভ্রান্ত ধারণা বিরাজমান। বাংলাভাষাকে রাষ্ট্রভাষা রূপে প্রতিষ্ঠা করতে হলে, উচ্চশিক্ষায়, গবেষণায়, জ্ঞান-বিজ্ঞানচর্চায় ও বিচার-ব্যবস্থায় বাংলা চালু করতে হলে, বাংলা বানানের আরও সংস্কার করতে হবে। ইংরেজি বানান স্থিতি লাভ করেছে সংস্কারের মধ্য দিয়ে অগ্রসর হয়ে। সাহিত্য সৃষ্টিতে ও গবেষণায় রচনানীতি ও methodologyকে মুখ্য মনে করে বিষয়বস্তুকে গৌণ মনে করা ভুল। বিষয়বস্তু, রচনানীতি, methodology সবই গুরুত্বপূর্ণ, কোনোটারই গুরুত্ব কম নয়। বৈদেশিক সাহায্যনির্ভর গবেষণা আমাদের স্বাভাবিক উন্নতির পরিপন্থী। সাহিত্য ও গবেষণায় বিষয়বস্তুকে গুরুত্ব না দেয়া, হয় নির্বুদ্ধিতা না হয় অসততা।
ব্রিটিশ শাসিত বাংলায় সাহিত্য ও জ্ঞান-বিজ্ঞানচর্চার মধ্য দিয়ে বাংলাভাষার অভূতপূর্ব উন্নতি সাধিত হয়েছিল। বাঙালির রেনেসাঁস ও পরবর্তী গণজাগরণ অসাধারণ গৌরবজনক ব্যাপার। ক্রমবর্ধমান হিন্দু-মুসলমানের বিরোধ তাতে অপঘাত হিসেবে কাজ করেছিল। কিন্তু তার জন্য সবকিছু মিথ্যা হয়ে যায়নি। সে ইতিহাস থেকে শিক্ষা ও অনুপ্রেরণা গ্রহণ করতে হবে। স্পষ্ট করতে হবে নতুন কালের নতুন রেনেসাঁস। আগেকার রেনেসাঁস ছিল মধ্যযুগের বদ্ধ বিশ্বাস ও কুসংস্কার থেকে মুক্ত হওয়ার এবং সব ক্ষেত্রে সৃস্টিশীলতা ও প্রগতির লক্ষ্যে প্রাণিত। আগামী দিনের নতুন রেনেসাঁস হবে আধুনিক যুগের বদ্ধ বিশ্বাস ও অনাচার থেকে মুক্তির লক্ষ্যে প্রাণীত। এর মধ্য দিয়ে বাংলাভাষা উন্নত হবে, আমরাও উন্নতি করব। গণতন্ত্র, নারী, ধর্ম, মৌলবাদবিরোধিতা, উন্নয়ন ইত্যাদির নামে অনাচার কম হচ্ছে? যুদ্ধ আছে, যুদ্ধের বিরুদ্ধে কার্যকর প্রতিবাদ নেই। শান্তিবাদী আন্দোলন নেই। বাংলাদেশে বিলীয়মান মাতৃভাষাগুলোকে রক্ষার আন্দোলন আছে, কিন্তু বিকাশমান বাংলাভাষার উন্নয়নের জন্য কার্যকর সংগঠিত কোনো প্রয়াস নেই। বাংলা একাডেমির কথা মনে রেখেই এ কথা বলছি। বাংলা একাডেমি কী করছে? ১৯৬০-এর দশকে, ’৭০-এর ও ’৮০র দশকে বাংলা প্রচলন ও বাংলাভাষার উন্নতিতে ঘটেছে অসাধারণ অগ্রগতি। কিন্তু ১৯৯০-এর দশক থেকে অবস্থা বদলে গেছে। বিদেশি সহায়তায় বাংলাদেশে গণতন্ত্রের নামে প্রবর্তন করা হয়েছে নির্বাচনতন্ত্র। নির্বাচন করার সামর্থ্যও বাংলাদেশের সরকার ও রাজনৈতিক দলগুলো রাখে না। প্রধান দলগুলোর নেতারা বৃহৎ শক্তিবর্গের স্থানীয় দূতাবাসগুলোতে ছোটাছুটি করেন। দেশের জনগণের ওপর তাদের আস্থার প্রমাণ পাওয়া যায় না। মন্ত্রী, সংসদ সদস্য, সচিব ইত্যাদি পর্যায়ে উল্লেখযোগ্য সংখ্যক ব্যক্তি রয়েছেন যারা যুক্তরাষ্ট্র, যুক্তরাজ্য, কানাডা, অস্ট্রেলিয়া প্রভৃতি রাষ্ট্রেরও নাগরিক। যারা ওইসব রাষ্ট্রে নাগরিকত্ব নিয়ে আছেন, তারা তাদের টাকার জোরে সরকার, আওয়ামী লীগ, বিএনপি, কিছু বামপন্থী দল ইত্যাদির চালিকাশক্তি হয়ে আছেন। তাছাড়া বাংলাদেশের রাজনীতিতে ভীষণভাবে সক্রিয় আছেন। বৈদেশিক অর্থ সংস্থা দ্বারা পরিচালিত এনজিওপতি এবং সিএসওর বুদ্ধিজীবীরা। এ অবস্থায় স্বাভাবিকভাবেই রাষ্ট্র হিসেবে বাংলাদেশ গড়ে উঠছে না। বাস্তবে বিশ্বব্যাংক ও আন্তর্জাতিক অর্থ তহবিল বাংলাদেশের রাজনীতি, অর্থনীতি ও রাষ্ট্রীয় সংস্কৃতির পরিচালক শক্তি হয়ে আছে। যেখানে বাংলাদেশের ভূমিতে ও জনগণের মধ্যে রাষ্ট্রই গড়ে তোলা হচ্ছে না, সেখানে বাংলাকে রাষ্ট্রভাষা রূপে প্রতিষ্ঠা করবেন কারা? দেশের লেখক-শিল্পী গবেষকরা সক্রিয় আছেন সিএসও, এনজিও, আওয়ামী লীগ, বিএনপি ইত্যাদিতে। তারা তো স্বাধীন সত্তায় নেই।
বাংলাদেশের প্রাথমিক ও মাধ্যমিক পর্যায়ের শিক্ষা ব্যবস্থা, নানা ধারা-উপধারায় বিভক্ত। পৃথিবীতে আর কোন রাষ্ট্র আছে যে রাষ্ট্রে শিক্ষাব্যবস্থার এ রকম বিভক্ত দশা? যথার্থ বহুত্ববাদ কার্যকর আছে এ দেশের শিক্ষাব্যবস্থায়। এ নিয়ে জাতি গঠিত হয় না, জাতি স্বসত্তা রক্ষা করতে পারে না। এ রকম শিক্ষাব্যবস্থা নিয়ে রাষ্ট্র গঠিত হয় না, রাষ্ট্র তার সত্তা হারিয়ে ফেলে। এ রকম শিক্ষাব্যবস্থা রাষ্ট্রভাষার স্বাভাবিক বিকাশের অন্তরায়, জাতীয় সংস্কৃতির স্বাভাবিক বিকাশেরও অন্তরায়। বহুধাবিভক্ত এ শিক্ষাব্যবস্থাকে এক ধারায় উন্নীত করার জন্য বস্তবসম্মত কোনো চিন্তা খুঁজে পাওয়া যায় না। মাদ্রাসা শিক্ষার আধুনিকায়নের চেষ্টা সফল হচ্ছে না। দরকার এনসিটিবি যে ধারার পাঠ্যপুস্তক প্রকাশ করে সেই ধারাকে ভেতর থেকে উন্নত করা। সেটা না করে মূল ধারার প্রাথমিক ও মাধ্যমিক শিক্ষাকে বিভক্ত করে প্রবর্তন করা হয়েছে ‘ইংলিশ ভার্সন’। ইংলিশ ভার্সন বাংলাদেশে সফল হতে পারে না। সর্বশেষ এ বিভক্তি দ্বারা বাংলাভাষা ও বাঙালি সংস্কৃতির স্বাভাবিক বিকাশের পথকে আরও কণ্টকাকীর্ণ করা হয়েছে। ব্রিটিশ সরকার ব্রিটিশ কাউন্সিলের মাধ্যমে বাংলাদেশে ইংলিশ মিডিয়ামের এ লেভেল, ও লেভেল অত্যন্ত সাফল্যের সঙ্গে চালিয়ে যাচ্ছে। যারা ছেলেমেয়েদের বড় চাকরির জন্য বিদেশে পাঠাতে চান, বিদেশে নাগরিকত্ব লাভের জন্য তৈরি করতে চান তাদের জন্য তো এ লেভেল, ও লেভেলই ভালো। বাংলাদেশে তরুণদের মধ্যে যুক্তরাষ্ট্র, কানাডা, যুক্তরাজ্য, অস্ট্রেলিয়া ও ইউরোপের কয়েকিট দেশে গিয়ে নাগরিকত্ব গ্রহণের জন্য আগ্রহ ক্রমবর্ধমান। বাংলাদেশের মন্ত্রিপরিষদ, জাতীয় সংসদ, প্রশাসনের উচ্চ পর্যায় ও কলেজ বিশ্ববিদ্যালয়ের শিক্ষকদের মধ্যে উল্লেখযোগ্য সংখ্যক বিশিষ্টজন রয়েছেন যারা যুক্তরাষ্ট্রর, যুক্তরাজ্য, কানাডা ও অস্ট্রেলিয়ার নানগরিকত্ব নিয়ে আছেন। বাংলাদেশের ভূভাগে রাষ্ট্র গঠনে, বাঙালি সংস্কৃতির বিকাশ এবং বাংলাভাষার উন্নতিতে তাদের আন্তরিক আগ্রহ কতখানি আছে? এ পরিবেশে বাংলাদেশে রাষ্ট্র গড়ে উঠতে পারে? বাঙালি সংস্কৃতির ও বাংলাভাষার উন্নতি হতে পারে?
লক্ষ্য করলে বিচার-বিবেচনা করলে বুঝতে কোনো অসুবিধা থাকে না কেন বাংলাভাষা রাষ্ট্রভাষা রূপে প্রতিষ্ঠা পাচ্ছে না এবং কেন বাংলাদেশে গণতন্ত্র কায়েম হচ্ছে না-রাষ্ট্ররূপে বাংলাদেশ গড়ে উঠছে না।
বাংলা প্রচলনে সবচেয়ে পিছিয়ে আছে বিচার বিভাগ। বাংলাদেশের বিচারপতিরা, বিচারকেরা, আইনজীবীরা বাংলা প্রচলনে অযোগ্য, এটা আমরা মনে করি না। ইচ্ছার ব্যাপার। তাদের মধ্যে এ ব্যাপারে ইচ্ছা দেখা দিলে তারা অসাধারণ যোগ্যতার প্রমাণ দেবে না। ইচ্ছা জাগানো যাবে কী করে।
বাংলাদেশে বিরাজিত ভাষা পরিস্থিতিও বাংলাভাষার বিকাশের সমস্যা নিয়ে অনেক কথা বলার আছে। স্বল্প পরিসরে তা সম্ভব নয়। আমার রাজনীতিতে ধর্ম মতাদর্শ ও সংস্কৃতি গ্রন্থে এ বিষয়ে আমার চিন্তার ও মতামতের প্রকাশ আছে। পাঠকদের কাছে দাবি করব- তারা যেন বাংলাভাষার প্রগতিমূলক বই পড়েন। যদি তারা কেবল বিনোদনমূলক বই নিয়ে মগ্ন থাকেন, অনলাইনে ভাষাভাষা চিন্তা নিয়ে সন্তুষ্ট থাকেন, চিন্তার প্রশ্নে নিষ্ক্রিয় থাকেন, তাহলে বাংলাভাষার উন্নতি হবে কীভাবে, গণতন্ত্রই বা কায়েম হবে কীভাবে- আর রাষ্ট্র হিসেবে বাংলাদেশ গড়ে উঠবে কীভাবে।
লেখক : শিক্ষাবিদ ও প্রাবন্ধিক

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
অ্যাম্বুলেন্স আটকে চালককে মারধর, রোগীর মৃত্যু
মিরপুরের পোশাক শ্রমিকদের দাবি মানল মালিকপক্ষ
ইলিশের মালিক বাংলাদেশ
ভিডিও বার্তা দেয়া সেই নারীর সঙ্গে যোগাযোগ করছে পিবিআই
রাজনৈতিক বিশ্লেষকের কাণ্ড, প্যান্ট ছাড়াই টিভিতে সাক্ষাৎকার!
ষোড়শ সংশোধনী বাতিলের রায় লজ্জার: এরশাদ
ঢাবি অধিভুক্ত ৭ কলেজের জন্য পৃথক ভর্তি পরীক্ষা
সিলেটে ছাত্রলীগের ২ কর্মীকে কুপিয়ে জখম
সাগরের পানিতে মাংসখেকো পোকা!
ঢাবির ১ম বর্ষে ভর্তির আবেদন শুরু
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
মিরপুরের পোশাক শ্রমিকদের দাবি মানল মালিকপক্ষ       ইলিশের মালিক বাংলাদেশ       ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে       খালেদা জিয়ার জামিন বাতিলের আদেশ ১৭ আগস্ট